ALI REZA SEYFEDDINI
A scene from the public hanging of Mirza Reza Kermani (August 12, 1896). Photo by Antoin Sevruguin.
______________________
علیرضا سیف الدینی
بوردا قارالتی ه ه ه اوردا قارالتی ه ه ه آی ایشیغیندا
دئدی بیریسی ساواش قوخوسو بویاخینلیقدا بیریئردن گلیر
دوندوک آرخایا آرخا آرخایا وئردیک اوتوردوق ه ه آی ایشیغیندا
گؤزلرین بیری یاشلا دولویدو اوبیرسی آمما قان چاناغی تک
هئچ بیلمیردیک کی بویوندا باش یوخ نه ال قالیبدی نه ده کی آیاق
توز کیمی بیزی سرپیپلر گؤیه هاوادان گلیب یئره قونموشوق
بو گؤز او گؤزدن بیرعمور اوزاق بو ال او باشا اؤلومدن یاخین
گئجه هله ده یاری نقطه سین سووشمامیشدی ه ه آی ایشیغیندا
آی ایشغیندا دئولر گزیردی گئجه اونلاری قارا بزیردی
قورخو بیزلری ائله ازیردی کی بیزده بیزلیق ؟ ه ه قالمیشدی؟ه ه حاشا!ه
فیکیرلشدیق کی فیکریمیز هاردا الیمیز یوخسا ائلیمیز هاردا
بیربیریمیزله دئدیک دانیشاق هرکیم نه تاپیر اونا یاپیشاق
بیریسی دئدی منه سن ال اول بیریسی دئدی گؤزونله گؤردوم آیاغیم اوردا
منیم آیاغیم اونون الیدی اونون بیرگؤزو گؤرمک قایداسی
اونون گؤزویله منیم آیاغیم بیرلشیب بیردن قالخدیق آیاغا
بو دوشرگه لر پوزولمالیدی نه دوشرگه سی پخ آنباری ایدی
باغلی ایدی بیزه بوتون قاپیلاره ه ه قاپی وارایدی ه ه ه آچان ال هاردا ؟ه
hau_Latn eng_Latn unk pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab